09/09/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo da empresa UTE Geseco-Cespa. Recollida de sólidos urbáns e limpeza viaria do concello de Teo

Visto o expediente do convenio colectivo da empresa UTE Geseco-Cespa. Recollida de solidos urbáns e limpeza viaria do concello de Teo, presentado telemáticamente o 18.05.2011 e completado nas datas 10.06.2011 e 14.07.2011, que se suscribiu o 11.05.2011 pola comisión negociadora, composta dunha parte pola representación da empresa e doutrapolo delegado de persoal, e de conformidade co disposto no artigo 90, apartados 2 e 3, do Real decreto lexislativo 1/1995, de 24 de marzo, polo que se aproba o texto refundido da Lei do Estatuto dos traballadores, no Real decreto 713/2010, de 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia Esta Xefatura Territorial de Traballo e Benestar, ACORDA: Primeiro.-Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG n.º 222, do 18.11.2010). Segundo.- Dispoñer a súa publicación no Boletín oficial da provincia de A Coruña. A Coruña, 25 de agosto de 2011 O xefe territorial de Traballo e Benestar Alina Simona Inigo Meije CONVENIO COLECTIVO DA EMPRESA UTE GESECO-CESPA LEY 18/1982 DE 16 DE MAYO CO SEU PERSOAL ADSCRITO AO SERVICIO DE RECOLLIDA DE RESIDUOS SÓLIDOS URBANOS E LIMPEZA VIARIA DO CONCELLO DE TEO. CAPÍTULO I. NORMAS XERAIS Artigo 1.- Ámbito de aplicación. O presente convenio colectivo regulará as condicións de traballo da empresa UTE GESECO-CESPA LEY 18/1982 de 16 de MAYO, co seu persoal adscrito ao servicio de recollida de residuos sólidos urbanos e limpeza viaria do Concello de Teo. Artigo 2.- Vixencia, duración e denuncia. O presente convenio colectivo entrará en vigor a partir do 1 de xaneiro de 2011, con independencia da data de publicación no boletín oficial da provincia, e finalizará o 31 de decembro de 2013. Chegado o seu vencemento, entenderase automáticamente denunciado, nembargantes continuará a aplicarse o seu contido normativo ata a sinatura dun novo convenio. Artigo 3.- Absorción e compensación. As retribucións establecidas neste convenio compensarán e absorberán todas as existentes no momento da súa entrada en vigor, calquera que sexa a natureza ou a súa orixe. Os aumentos de retribucións que se puidesen producir no futuro por disposicións legais só serán aplicables cando considerados globalmente en cómputo anual superen os aquí pactados. No caso contrario serán compensados ou absorbidos manténdose este convenio nos seus propios termos. Artigo 4.- Comisión Paritaria. Como órgano de interpretación, vixilancia e solución de conflitos do pactado no presente convenio, crearase unha Comisión Mixta Paritaria integrada polo representante legal dos traballadores e un representante legal da empresa. As partes asinantes deste convenio durante a súa vixencia acordan someterse ás disposicións contidas no Acordo Interprofesional Galego sobre procedementos extraxudiciais de solución de conflitos de traballo (AGA), nos propios termos en que estean estipulados. CAPÍTULO II. CONDICIÓNS DE TRABALLO E SALARIAIS Artigo 5.- Xornada de traballo. A xornada de traballo distribuirase, durante o período de vixencia do convenio, do seguinte xeito. - O persoal que preste o servicio de limpeza viaria dende o 15 de xuño ó 15 de setembro: De luns a venres de 07:00 a 14:10 horas. Sábados de 09:00 a 13:00 horas. - O persoal que preste o servicio de limpeza viaria dende o 16 de setembro ó 14 de xuño: De luns a venres de 07:30 a 14:45 horas. Sábados de 09:00 a 13:00 horas. - O persoal que preste o servicio de recollida e transporte de lixo terá unha xornada de luns a sábado de 06:00 a 12:30 horas durante todo o ano, a excepción dos días festivos nos que a xornada durará de 06:00 a 11:00 horas. No caso dos traballos en horario nocturno estes desenvolveranse entre as 22:00 e as 04:30 horas. Durante a xornada de traballo incluese un periodo de descanso para o bocadillo de 30 minutos, computando como tempo efectivo de traballo. Mantéñense os turnos de descanso dos sábados, tal e como se ven facendo ata o de agora. Os días festivos e domingos, en que se precise realizar servicios, estes faranse con persoal voluntario do cadro de persoal, no caso de non existir persoal voluntario nomearíanse correquendas obrigatorios de traballo co persoal afecto aos servizos de limpeza viaria e recollida e transporte de lixo. Estableceranse as correspondentes libranzas como consecuencia da prestación dos servizos en festivo. Artigo 6.- Condicións económicas. As condicións económicas estrutúranse nos seguintes conceptos: Salario base; Plus Tóxico, Penoso e Perigoso; Plus de Asistencia; Plus de Nocturnidade e Plus de Transporte. - Plus tóxico, penoso e perigoso. O persoal afecto ao presente convenio percibirá un complemento de posto de traballo denominado tóxico, penoso e perigoso polo importe mensual establecido para cada categoría na táboa salarial anexa ao presente convenio. - Plus de asistencia. O persoal afecto ao presente convenio percibirá en concepto de asistencia ao traballo un plus mensual, establecido para cada categoría na táboa salarial anexa ao presente convenio. - Plus de transporte. O persoal afecto ao presente convenio percibirá en concepto de transporte ao traballo un plus mensual, establecido para cada categoría na táboa salarial anexa ao presente convenio. Este plus devengararse en once mensualidades, excluidas as vacacións ainda que o seu pago está prorrotateado a doce meses segundo a taboa salalrial adxunto. - Plus de nocturnidade. O persoal afecto ao presente convenio en horario nocturno, isto é, entre as 22:00 e as 06:00 horas, percibirá en concepto de plus de nocturnidade, un plus mensual, conforme ó establecido na táboa salarial anexa ao presente convenio. - Horas extras. Salvo os casos de forza maior, procurarase realizar o mínimo de horas extraordinarias. En todo caso, estas aboaranse a razón de 9,00 euros a hora extraordinaria. - Festivos e domingos O persoal afecto ao presente convenio percibirá en concepto de traballo en día festivo ou domingo un plus de 60 euros por cada día traballado. Artigo 7.- Gratificacións extraordinarias. O persoal afecto a este convenio percibirá duas gratificacións extraordinarias, de xullo e de decembro polo concepto de salario base. A paga de xullo devengaranse semestralmente, do 1 de xaneiro ao 30 de xuño e a de decembro do 1 de xullo ao 31 de decembro. O seu aboamento, efectuarase os días 15 de xullo e 15 de decembro, respectivamente. As contías das ditas pagas quedan especificadas na táboa salarial adxunta. Artigo 8.- Vacacións. O persoal comprendido no presente convenio gozará dun período anual de vacacións de 30 días naturais ou a parte proporcional en función da data de incorporación á empresa. As vacacións gozaranse ó longo de todo o ano, de xeito rotatorio. Para tal efecto, elaborarase un calendario de vacacións que o persoal coñecerá con dous meses de antelación ás datas de desfrute. Finalmente, as vacacións poderán rotarse e cambiarse o seu desfrute entre os traballadores da mesma categoría, sempre que non se perxudique a calidade da prestación dos servizos e previa solicitude e autorización á empresa. CAPÍTULO III. CONDICIÓNS SOCIAIS E OUTRAS APLICACIÓNS Artigo 9.- Licenzas e permisos. O traballador, logo de aviso e xustificación, poderá ausentarse do traballo, con dereito a remuneración, por algún dos motivos e polo tempo que se indica: a) Quince días naturais en caso de matrimonio ou parella de feito estable, que deberá acreditarse debidamente mediante certificado de encontrarse inscrita no rexistro municipal correspondente e padrón municipal. b) Dous días naturais por nacemento de fillo ou enfermidade grave ou falecemento de parentes ata segundo grao de consanguinidade ou afinidade. Cando, por tal motivo, o traballador necesite facer un desprazamento ao efecto, o prazo será de catro días. c) Un día natural por traslado domicilio habitual. d) Polo tempo indispensable, para o cumprimento dun deber inescusable de carácter persoal, comprendido o exercicio de sufraxio activo. Cando conste nunha norma legal ou convencional un período determinado, estarase ao que dispoña en canto á duración da ausencia e á súa compensación económica. e) Polo tempo necesario para asistencia a consulta médica debidamente acreditada e xustificada. f) Un día de asuntos propios para os anos 2011 e 2012 e dos días para o ano 2013. Os días de asuntos propios deberán ser solictados con 72 horas de antelación ó seu disfrute, e non poderán ser engadidos a fins de semana, nin fstivos, nin vacacións e deberán disfrutarse por un máximo de un traballador cada día. No caso do ano 2013, un traballador non poderá desfrutar de xeito consecutivo os dous días de asuntos propios. Artigo 10.- Recoñecementos médicos. Cada ano realizarase, a todos os traballadores, por conta da empresa e con carácter voluntario, o recoñecemento médico específico aos seus postos de traballo, entregándose os resultados ao traballador. Artigo 11.- Incapacidade temporal. No caso de baixa por incapacidade temporal derivada de accidente ou enfermidade laboral, a empresa complementará para a primeira baixa de cada ano ata o 85% para o ano 2011, ata o 95% para o ano 2012 e ata o 100% para o ano 2013, do salario mensual, dende o primeiro día de baixa e mentres dure a situación de I. T. No caso de enfermidade común a empresa complementará na primeira baixa do ano, ata o 85% do salario mensual dende o primeiro día da baixa e mentres dure a mesma para os tres anos de duración do convenio. No caso de enfermidade común con hospitalización grave ou superior a 24 horas, a empresa complementará na primeira baixa do ano ata o 100% do salario mensual, dende o primeiro día de baixa e mentres dure a situación de I. T. Por salario mensual entenderase aquel que inclúe os conceptos de salario base, plus toxico, asistencia, transporte e nocturnidade. A situación de incapacidade temporal non afectará ao importe das pagas extras que se cobrarán na súa totalidade, independetemente do tipo de incapacidade. Artigo 12.- Prendas de traballo. A roupa de traballo será de uso obrigatorio para todo o persoal na empresa. A empresa facilitará as seguintes prendas, que serán homologadas: Verán: - Peón: Un pantalón, unha camisa, un par de botas de seguridade, luvas e un xersei de verán. - Condutor: Un pantalón, unha camisa, un par de botas de seguridade, luvas e un xersei de verán. Inverno: - Peón: Un pantalón, unha camisa, un par de botas de seguridade, luvas e unha cazadora de inverno. - Condutor: Un pantalón, unha camisa, un par de botas de seguridade, luvas e unha cazadora de inverno. Ó comenzo da actividade farase unha achega dobre das prendas para cada un dos traballadores e categorías profesionais. Ademais entregarase, un par de botas de auga cada dous anos, un anorak e un traxe de auga en anos alternos. As prendas de verán poranse preferentemenete, a disposición do persoal do 1 ao 15 de maio e as de inverno, do 1 ao 15 de outubro. Artigo 13.- Póliza de seguros. A partir do mes seguinte ó da firma deste convenio, a empresa subscribirá unha póliza pola que, cando se produza un accidente laboral ou enfermidade profesional como consecuencia da actividade laboral e derive en morte, incapacidade laboral total, absoluta ou grande invalidez, o traballador ou os seus beneficiarios, perciban, en concepto de indemnización a cantidade de 20.000,00 euros, independentemente das prestacións que puidesen corresponderlles por este motivo. O traballador/a poderá designar ante a entidade aseguradora e por escrito os seus propios beneficiarios. Artigo 14.- Dereitos sindicais. Os delegados de persoal disporán dun crédito de horas sindicais retribuídas e mensuais, equivalente ás establecidas na lexislación vixente para o desenvolvemento das súas funcións representativas. Disposición adicional. En todo o non disposto neste convenio e os seus anexos, estarase ao establecido no convenio xeral do sector de limpeza pública, viaria, regos, recollida, tratamento e eliminación de residuos e limpeza e conservación da rede de sumidoiros; Estatuto dos Traballadores; Lei Orgánica de Liberdade Sindical e demais lexislación vixente nesta materia.